CELEX: 32017R1533
Language: hr
Date: 2017-09-08 00:00:00
Title: Delegirana uredba Komisije (EU) 2017/1533 оd 8. rujna 2017. o izmjeni Delegirane uredbe (EU) 2017/1165 u pogledu privremenih izvanrednih mjera potpore proizvođačima breskvi i nektarina u Grčkoj, Španjolskoj i Italiji

9.9.2017   
            
            
               HR
            
            
               Službeni list Europske unije
            
            
               L 233/1
            
         DELEGIRANA UREDBA KOMISIJE (EU) 2017/1533
   оd 8. rujna 2017.
   o izmjeni Delegirane uredbe (EU) 2017/1165 u pogledu privremenih izvanrednih mjera potpore proizvođačima breskvi i nektarina u Grčkoj, Španjolskoj i Italiji
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 219. stavak 1. u vezi s člankom 228.,
   budući da:
   
               (1)
            
            
               Od 3. do 8. kolovoza 2017. neke države članice i dionici obavijestili su Komisiju o ozbiljnom poremećaju na tržištu u sektoru breskvi i nektarina uzrokovanom velikim proizvedenim količinama i zalihama, posebice u Grčkoj, Španjolskoj i Italiji. Zalihe breskvi i nektarina u Španjolskoj iznose 87 000 tona, a 50 % breskvi početkom kolovoza još nije bilo ubrano. Zalihe breskvi i nektarina u Italiji iznose 130 000 tona, a 30 % proizvoda još nije ubrano.
            
         
               (2)
            
            
               Proizvođači su od ruske zabrane uvoza voća i povrća iz Unije u 2014. pokušavali naći zamjenska izvozna tržišta. Međutim, izvoz u Bjelarus, koji je trenutačno prvo izvozno odredište za breskve i nektarine tijekom razdoblja berbe, smanjio se za 25 % od 2015. Izvoz je dodatno ograničen od 1. srpnja 2017. kada su države članice Euroazijske ekonomske unije, a posebno Bjelarus, uvele sanitarne i fitosanitarne mjere. Osim toga, izvoz u treće zemlje općenito je otežan zbog kvarljive prirode proizvoda.
            
         
               (3)
            
            
               Kombinacija tih okolnosti utječe na cijene. Prema dostupnim podacima stanje na tržištu, a osobito cijene, vrlo je slično stanju u 2014. kada je Rusija uvela embargo.
            
         
               (4)
            
            
               Španjolska i Italija potvrdile su da su organizacije proizvođača već provele mjere sprječavanja krize i upravljanja njome u okviru svojih operativnih programa te iskoristile privremene izvanredne mjere predviđene u Delegiranoj uredbi (EU) 2017/1165 (2). Stoga više nema manevarskog prostora za povlačenje dodatnih količina voća s tržišta u okviru postojećih programa.
            
         
               (5)
            
            
               Trenutačne okolnosti uzrokuju znatan poremećaj tržišta u sektoru breskvi i nektarina, a to će se stanje odnosno njegovi učinci na tržište vjerojatno nastaviti ili pogoršati, dok se uobičajene mjere sprječavanja krize i upravljanja njome koje su dostupne na temelju Uredbe (EU) br. 1308/2013 čine nedovoljnima.
            
         
               (6)
            
            
               Iako je taj poremećaj na tržištu samo neizravno povezan s ruskim embargom, primjereno je iz praktičnih razloga te radi pojednostavnjenja iskoristiti postojeći sustav utvrđen u Delegiranoj uredbi (EU) 2017/1165.
            
         
               (7)
            
            
               Kako bi se osigurao utjecaj dovoljan za stabilizaciju tržišta, količine predviđene u Delegiranoj uredbi (EU) 2017/1165 za breskve i nektarine trebalo bi za proizvođače u Grčkoj, Španjolskoj i Italiji utrostručiti.
            
         
               (8)
            
            
               Delegiranu uredbu (EU) 2017/1165 trebalo bi stoga na odgovarajući način izmijeniti.
            
         
               (9)
            
            
               Kako bi se osigurao trenutačni utjecaj na tržište i pridonijelo stabilizaciji cijena tijekom glavne sezone berbe, ova bi se Uredba trebala primjenjivati retroaktivno od datuma kada je Komisija službeno obaviještena o činjenicama, odnosno 3. kolovoza 2017.,
            
         DONIJELA JE OVU UREDBU:
   Članak 1.
   Izmjena Delegirane uredbe (EU) 2017/1165
   Prilog I. Delegiranoj uredbi (EU) 2017/1165 zamjenjuje se tekstom utvrđenim u Prilogu ovoj Uredbi.
   Članak 2.
   Stupanje na snagu i primjena
   Ova Uredba stupa na snagu na dan objave u Službenom listu Europske unije.
   Primjenjuje se od 3. kolovoza 2017.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. rujna 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 347, 20.12.2013., str. 671.
   
   
      (2)  Delegirana uredba Komisije (EU) 2017/1165 оd 20. travnja 2017. o utvrđivanju privremenih izvanrednih mjera potpore proizvođačima određenog voća (SL L 170, 1.7.2017., str. 31.).
   
      PRILOG
      „
            PRILOG I.
            
               Maksimalne količine proizvoda dodijeljene po državi članici u skladu s člankom 2. stavkom 1.
            
            
                        (u tonama)
                     
                  
                        Država članica
                     
                     
                        Jabuke i kruške
                     
                     
                        Šljive
                     
                     
                        Naranče, klementine, mandarine i limuni
                     
                     
                        Breskve i nektarine
                     
                  
                        Belgija
                     
                     
                        21 845 
                     
                     
                         
                     
                     
                         
                     
                     
                         
                     
                  
                        Njemačka
                     
                     
                        1 615 
                     
                     
                         
                     
                     
                         
                     
                     
                         
                     
                  
                        Grčka
                     
                     
                        680
                     
                     
                        4 165 
                     
                     
                        2 040 
                     
                     
                        16 065 
                     
                  
                        Španjolska
                     
                     
                        1 955 
                     
                     
                        1 275 
                     
                     
                        14 110 
                     
                     
                        29 325 
                     
                  
                        Francuska
                     
                     
                        3 060 
                     
                     
                         
                     
                     
                         
                     
                     
                         
                     
                  
                        Hrvatska
                     
                     
                        510
                     
                     
                         
                     
                     
                        850
                     
                     
                         
                     
                  
                        Italija
                     
                     
                        4 505 
                     
                     
                        3 910 
                     
                     
                        850
                     
                     
                        7 140 
                     
                  
                        Cipar
                     
                     
                         
                     
                     
                         
                     
                     
                        3 060 
                     
                     
                         
                     
                  
                        Nizozemska
                     
                     
                        5 865 
                     
                     
                         
                     
                     
                         
                     
                     
                         
                     
                  
                        Austrija
                     
                     
                        510
                     
                     
                         
                     
                     
                         
                     
                     
                         
                     
                  
                        Poljska
                     
                     
                        75 565 
                     
                     
                        425
                     
                     
                         
                     
                     
                        510
                     
                  
                        Portugal
                     
                     
                        935
                     
                     
                         
                     
                     
                         
                     
                     
                         
                     
                  ”